Oración do Mes Misioneiro Extraordinario

Noso Pai, o teu Fillo Unixénito Xesucristo resucitado de entre os mortos encomendou aos seus discípulos o mandato de "ide e facede discípulos a todas as xentes".

Ti recórdasnos que a través do noso bautismo somos partícipes da misión da Igrexa.

Polos dons do teu Santo Espírito, concédenos a graza de ser testemuñas do Evanxeo, valentes e tenaces, para que a misión encomendada á Igrexa, que aínda está lonxe de ser completada, poida atopar manifestacións novas e eficaces que traian vida e luz ao mundo.

Axúdanos a facer que todos os pobos poidan experimentar o amor salvífico e a misericordia de Xesucristo, El que é Deus e vive e reina contigo, na unidade do Espírito Santo, polos séculos dos séculos.

Amén.

**Te lo pedimos con María, reina de las Misiones. Amén.**








Evanxeo

20- outubro - 2019

29º- ORDINARIO - C





**EXODO 17, 8-13: *Mentres Moisés tiña en alto as mans, vencía Israel.***

Naqueles días, Amalec veu e atacou a Israel en Refidín. Moisés díxolle a Xosué: *- «Escolle uns cantos homes, fai unha saída e ataca a Amalec. Mañá eu estarei en pé na cima do monte, co bastón de Deus na man».*

Fixo Xosué o que lle dicía Moisés, e atacou a Amalec; namentres, Moisés, Aarón e Jur subían á cima do monte. **Mentres Moisés tiña no alto as mans, vencía Israel**; mentres as tiña baixadas, vencía Amalec. E, como lle pesaban os brazos, os seus compañeiros tomaron unha pedra e puxéronlla debaixo, para que se sentase; mentres, Aarón e Jur sostíñanlle os brazos, un a cada lado.

Así resistiron no alto os seus brazos ata a posta do sol. Xosué derrotou a Amalec e ao seu pobo, a fío de espada. *Palabra do Señor.*

**Sal 120: R/.  O noso auxilio é o nome do Señor,  que fixo o ceo e a terra.**

**2º TIMOTEO 3, 14-4, 2: *O home de Dios sexa perfecto e estea preparado para toda obra boa*.**

**LUCAS 18, 1-8: *Deus faralles xustiza aos seus elixidos que claman ante el.***

**Narrador:** Naquel tempo, Xesús dicíalles aos seus discípulos unha parábola **para ensinarlles que é necesario orar sempre, sen desfalecer.**

**Xesús:** *-«Había un xuíz nunha cidade que nin temía a Deus nin lle importaban os homes. Naquela cidade había unha viúva que adoitaba ir dicirlle:*

**Viúva:** -*Faime xustiza fronte ao meu adversario!*

**Narrador:** *Por algún tempo estívose negando, pero despois díxose a si mesmo:*

**Xuíz:** - *Aínda que nin temo a Deus nin me importan os homes, como esta viúva estame amolando, voulle facer xustiza, non sexa que siga vindo a cada momento a importunarme?».*

**Narrador:** E o Señor engadiu:

**Xesús:** *-«Fixádevos no que di o xuíz inxusto; pois Deus, non fará xustiza aos seus elixidos que claman ante el día e noite?; ou lles dará longas? Dígovos que lles fará xustiza sen tardar. Pero, cando veña o Fillo do home, atopará esta fe na terra?».* ***Palabra do Señor.***

*(Narrador-Xesús-Viúva-Xuíz).*







Pide con insistencia a Papá,

somos os seus nenos mimados.

**1. VER: WhatsApp-eando con Deus**

|  |  |
| --- | --- |
|  | **-**Coas persoas que queremos sentimos a necesidade de *chatear* con eles, de estar en estado permanente de comunicación, facéndoos partícipes das nosas alegrías, necesidades, estados de ánimo, etc. ***Que necesitas dicirlles aos teus pais? E aos amigos? Como o fas?***  -Os cristiáns necesitamos dialogar con Deus, contarlle as nosas cousas, pedirlle… Sta. Tareixa de Xesús dicía que a oración é ese “trato de amizade con quen sabemos que nos ama”, é pois como dialogar cun amigo, con confianza, sentíndose querido, escoitado e acollido. ***Cando e como oras ti?*** |

**2**. **XULGAR: Dez leprosos encóntranse con Xesús.**

-No evanxeo deste domingo, Xesús explica aos apóstolos que deben ***“orar sempre, sen desanimarse”.*** E explícallelo co conto da viúva, que tanto insiste ao xuíz inxusto que lle faga xustiza, que lle fai caso para que non o amole.

**QUE NOS QUERE DICIR XESUS?**

-**Que SOMOS Os SEUS “NENOS MIMADOS”**: Deus quérenos moito, el é o noso “Papá”, que somos os seus fillos queridos, que lle falemos con confianza, e que quere darnos o que necesitamos.

-Que **OREMOS SEMPRE, CON INSISTENCIA**: Quere que lle contemos as nosas cousas, que o teñamos informado dos que nos pasa, que lle pidamos e recemos constantemente. Ten sempre as mans levantadas como Moisés (1ª lectura). El escóitanos sempre, non se esquece, e daranos o mellor para nós.

-**Que ao orar BOTEMOS UNHA MAN A XESÚS** para que se cumpra o que pedimos. Non se trata só de pedir. Un neno rezaba todos os días a Xesús preguntándolle: “En que queres que che bote unha man hoxe?”. Xesús rezaba ao Pai pero tamén buscaba solución aos problemas de pobreza ou exclusión. Orar polos problemas dos outros é tamén denunciar, comprometerse, buscar solucións, botar unha man ao que me necesita…

***Rezas con confianza e constancia? Axudas a Xesús?***

**3. ACTUAR: Síntete misioneiro: bautizado e enviado.**

-Neste mes misioneiro extraordinario recorda que estás bautizado (vive como bautizado) e que El te enviou a ser o seu mensaxeiro (fala de Xesús aos teus amigos). -Ten momentos para rezar todos os días, e coa familia. O máis importante é que toda a nosa vida sexa unha oración de comunicación con Deus. -Rezade esta semana todos os día polos misioneiros e aprendede a ser solidarios coa obra das misións aforrando algo este mes e compartíndoo xuntos na hucha do Domund.

***En que poderías mellorar?*** ***Que imos facer?***

